IPhone XR

iPhone XR on lokakuussa 2018 julkaistu Applen puhelinmalli, joka julkistettiin iPhone XS:n ja iPhone XS Maxin rinnalla. Takakamera on 12 megapikseliä ja etukamera 7 megapikseliä. Käyttöjärjestelmänä julkaisuhetkellä oli iOS 12. Tallennustilaa on 64, 128 tai 256 gigatavua ja keskusmuistia on 3 gigatavua. Akun kapasiteetti on 2 942 milliampeerituntia.

Apple iPhone XR:ssä on 6,1-tuumainen LCD-näyttö. Taustavalaisun ansiosta näyttö ulottuu puhelimen kulmiin saakka.

iPhone XR:ssä on normaalin SIM-korttipaikan lisäksi laitteen sisäänrakennettu sähköinen SIM-kortti. Se toimii perinteisen SIM-kortin tavoin. Erona on, ettei tuotteeseen tarvita erillistä fyysistä SIM-korttia, vaan se on sisäänrakennettu ja aktivoidaan digitaalisesti.

iPhone XR:n saa seuraavissa väreissä: musta, valkoinen, sininen, keltainen, punainen ja koralli.

Lähteet 

Applen matkapuhelimet
IOS-pohjaiset laitteet
Vuoden 2018 matkapuhelimet